ป้องกันไม่ให้เกิดรอยช้ำ รักษารอยช้ำ
ถ้าคุณออกกำลังกายหนักๆ หรือเล่นกีฬา คุณควรใส่อุปกรณ์ป้องกันเสมอ ซื้ออุปกรณ์อย่างเช่นสนับไหล่ นับเข่า หมวกกันน็อค ฯลฯ มาใช้ ถ้าคุณไม่แน่ใจว่าควรซื้ออุปกรณ์แบบไหน ให้ปรึกษาพนักงานที่ร้านขายอุปกรณ์กีฬา รอยช้ำมักจะเกิดจากการหกล้ม คุณควรรักษาพื้นและทางเดินให้ไม่มีอะไรขวางจะได้ไม่สะดุดล้มจนเป็นรอยช้ำ ถ้าคุณมีลูกที่อายุน้อย สิ่งนี้อาจจะทำได้ยาก คุณควรบอกให้ลูกเก็บของให้เรียบร้อยและพยายามปลูกฝังนิสัยมีระเบียบให้ลูกตั้งแต่เด็ก อธิบายให้ลูกฟังว่าการหกล้มก่ออันตรายอะไรได้บ้าง วิตามินบี 12 วิตามินซี และกรดโฟลิคช่วยเสริมระบบภูมิคุ้มกันของร่างกายต่ออาการบาดเจ็บ การกินอาหารที่มีวิตามินและแร่ธาตุเหล่านี้อยู่สูงจะช่วยป้องกันการเกิดรอยช้ำและร่นเวลาที่รอยช้ำที่มีอยู่จะหายได้  วิตามินบี 12 พบได้ในเครื่องในหลายชนิด เช่น ตับ รวมถึงหอย อย่างเช่นหอยกาบ ไข่ นม และผลิตภัณฑ์จากนมก็มีวิตามินบี 12 สูงเช่นกัน หากคุณเป็นมังสวิรัติหรือกินเจ ควรลองปรึกษาแพทย์เรื่องการกินอาหารเสริมวิตามินบี 12   ผลไม้จำนวนมากมีวิตามินซี ผลไม้อย่างเช่นมะม่วง สับปะรด สตรอว์เบอร์รี มะละกอ ผลไม้ตระกูลส้ม และแคนตาลูปมีวิตามินซีสูงเป็นพิเศษ ผักที่มีวิตามินซีสูงได้แก่ บร็อคโคลี่ ผักโขม มันเทศ มะเขือเทศ แขนง และฟักทองเทศ  กรดโฟลิคพบได้ในผลไม้ตระกูลส้ม ผักสีเขียวเข้ม และพืชตระกูลถั่ว เช่นถั่วพีส์ หรือถั่วแห้ง ยาบางชนิด เช่นยาเจือจางเลือด อาจทำให้คุณเกิดรอยช้ำได้ง่ายกว่าปกติ ยาต้านการแข็งตัวของเลือก อย่างเช่น Lovenox วาร์ฟาริน  แอสไพริน และเฮพารินอาจทำให้เลือดมีความเหลวกว่าปกติและทำให้เกิดรอยช้ำบ่อยขึ้น ยาอื่นอย่างเช่น NSAIDS คอร์ติโคสเตียรอยด์ หรืออาหารเสริมอย่างเช่นน้ำมันปลาและวิตามินอีก็อาจทำให้คุณช้ำได้ง่ายกว่าปกติได้เช่นกัน แพทย์ของคุณอาจเปลี่ยนยาให้คุณได้หากคุณกังวลเรื่องการเกิดรอยช้ำ การเกิดรอยช้ำอาจเป็นสัญญาณของปัญหาสุขภาพอื่นก็ได้ อย่างเช่นโรคตับหรืออาการขาดวิตามินเค ซึ่งเกี่ยวของกับโรคแพ้กลูเตน โรคตับอ่อนอักเสบเรื้อรัง โรคลำไส้อักเสบเรื้อรัง และพฤติกรรมที่ผิดในการดื่มแอลกอฮอล์ คุณควรปรึกษาแพทย์หากคุณโดนกระทบเล็กน้อยก็เกิดรอยช้ำแล้ว หรือมักมีรอยช้ำที่ไม่รู้ที่มา หากรอยช้ำปูดเป็นก้อน หากยังคงรู้สึกเจ็บอยู่หลังได้รับบาดเจ็บไปแล้ว 3 วัน หากคนในครอบครัวมีประวัติช้ำหรือเลือดออกง่าย หรือหากคุณเริ่มช้ำง่ายทั้งที่แต่ก่อนไม่เคยเป็น คาดเข็มขัดนิรภัยเสมอเวลาขับรถ เพราะไม่เพียงแต่เป็นการป้องกันรอยช้ำที่เกิดจากการขับรถ แต่เข็มขัดจะช่วยให้คุณปลอดภัยจากอุบัติเหตุที่อาจร้ายแรงถึงชีวิตในกรณีที่รถชน รอยช้ำจะเกิดเมื่อแรงกระแทกทำให้หลอดเลือดแตก ส่งผลให้เลือดไหลไปใกล้ชั้นผิวหนัง เมื่อคุณเห็นว่าตัวเองมีรอยช้ำ ให้รีบประคบน้ำแข็งทันที น้ำแข็งจะช่วยรักษารอยช้ำได้อย่างรวดเร็วโดยการทำให้หลอดเลือดใต้ผิวหนังแข็งตัว.  จะใช้ห่อประคบน้ำแข็ง ถุงผักแช่เข็ง หรือเอาน้ำแข็งใส่ถุงพลาสติกมาประคบก็ได้ แต่อย่าประคบน้ำแข็งกับผิวหนังโดยตรง ต้องใช้ผ้ามาห่อก่อนประคบ  ประคบเย็นอย่างน้อย 20 นาทีทุกชั่วโมง ประคบแบบนี้ไปในช่วง 48 ชั่วโมงแรกหลังจากที่เริ่มมีรอยช้ำ หลังจากเวลาผ่านไปแล้ว 48 ชั่วโมง ให้เปลี่ยนจากประคบเย็นไปประคบร้อนแทน เพื่อให้เลือดหมุนเวียนไปยังบริเวณที่ช้ำมากขึ้น ทำให้ผิวหายเร็วขึ้น คุณสามารถทำที่ประคบร้อนเองได้โดยการนำผ้าขนหนูไปชุบน้ำอุ่น นำผ้ามาประคบที่รอยช้ำครั้งละ 10 นาทีวันละ 2-3 ครั้ง ยาที่ซื้อได้ทั่วไปอาจช่วยทำให้รอยช้ำหายเร็วขึ้นได้ ยาแก้ปวดส่วนใหญ่จะช่วยลดอาการบวม ทำให้รอยช้ำดูจางลง  ยาไทลินอลหรือไอบูโพรเฟนเหมาะที่สุดสำหรับรักษารอยช้ำ ให้กินยาตามขนาดและเวลาตามคำแนะนำบนซอง  ก่อนจะซื้อยากิน คุณควรปรึกษาแพทย์หรือเภสัชกรก่อนเพื่อให้มั่นใจว่ายาจะไม่ตีกันกับยาที่คุณกินอยู่ พักรอยช้ำไว้ให้สูงที่สุดเท่าที่จะเป็นไปได้ภายใน 24 ชั่วโมงแรก วิธีนี้สำคัญมากหากคุณมีรอยช้ำรอยใหญ่ที่ขาหรือเท้า พยายามพักอย่าใช้แรงร่างกายส่วนที่มีรอยช้ำให้มากนัก
ใส่อุปกรณ์ป้องกันตัวเวลาเล่นกีฬาหรือออกกำลังกาย. รักษาพื้นและทางเดินให้โล่ง. กินวิตามินบี 12 วิตามินซี และกรดโฟลิคให้เพียงพอ. ปรึกษาแพทย์เรื่องยา. คาดเข็มขัดนิรภัย. ประคบน้ำแข็งในช่วง 48 ชั่วโมงแรก. ประคบร้อนหลังจากเวลาผ่านไป 48 ชั่วโมง. ซื้อยามาใช้. พักรอยช้ำไว้บนที่สูง.
https://www.wikihow.com/Heal-Bruises-Fast https://www.wikihow.com/Heal-Bruises-Fast
Preventing Bruises Treating Bruises